**7. a 8. ročník - Náboženská výchova – (týždeň od 25.mája -29.mája)**

Milý siedmaci a ôsmaci, určite viete, že najväčším sviatkom kresťanov je Veľká noc. Skúste si spomenúť, čo urobil Ježiš počas Veľkej noci pred 2000 rokmi . Všetky tieto udalosti- umučenie, ukrižovanie, pochovanie ale aj zmŕtvychvstanie si každý rok pripomíname a sprítomňujeme.

Na 40 deň po svojom zmŕtvychvstaní Ježiš odišiel do neba, no sľúbil svojím učeníkom, že ich nenechá opustených, ale zošle im tešiteľa Ducha svätého.

A 10 dní po nanebovstúpení sa to stalo, na učeníkov zostúpil Duch svätý.

Tento sviatok nazývame ***Turíce***. A ako sa to stalo? Sväte písmo o tom hovorí v **Skutkoch apoštolov 2,1-47**

**,,** **1** Keď prišiel deň Turíc, boli všetci vedno na tom istom mieste. **2** Tu sa náhle strhol hukot z neba, ako keď sa ženie prudký vietor, a naplnil celý dom, v ktorom boli. **3** I zjavili sa im akoby ohnivé jazyky, ktoré sa rozdelili, a na každom z nich spočinul jeden. **4** Všetkých naplnil Duch Svätý a začali hovoriť inými jazykmi, ako im Duch dával hovoriť.“(ak si to prečítaš celé, dozvieš sa viac)

Duch svätý prišiel aj s duchovnými  darmi, ktoré dal apoštolom. Ak si prezrieš prezentáciu, dozvieš sa kto je Duch svätý a aké sú jeho dary.

Nasledujúca nedeľa 31.5.2020 uplynie 50 dní od Veľkej noci, kresťania budú sláviť – Turíce. Tak ako pred 2000 rokmi, aj dnes Ježiš zosiela svojho Ducha, ktorý vylieva svoje dary na nasledovníkov Krista – na nás kresťanov.

Prajem vám všetko dobré a požehnané prežitie Turíc.

Sotáková